સીતારામ યેચુરીએ સૂચન કર્યું કે કોંગ્રેસ સાથે વર્તમાન સમયે મોરચો કરવો જોઈએ, પણ પ્રકાશ કરાતે એકલા હાથે લડવાનો વિચાર મૂક્યો હતો. સીપીઆઈ (એમ)ની કેન્દ્રીય સમિતિએ મતદાન કરીને 31 સામે 55 મતોથી યેચુરીના સૂચનને નકાર્યું છે. ડાબેરી પક્ષોમાં આંતરિક લોકશાહી છે. તેથી યેચુરી અને કરાતનું જૂથ એવા ભાગલા પડ્યામ એમ તો ન કહી શકાય, પણ ડાબેરીઓમાં પશ્ચિમ બંગાળની લાઇન અને કેરળની લાઇન એમ બે લાઇનો અત્યારે સામસામે છે એમ કહી શકાય.